Lista kraljeva Izraela i Judeje

Prvo razdoblje jevrejskih vladara započinje u gvozdeno doba, kada se, nakon vremena plemenskog sistema, u drugoj polovini 11. veka. pne. počinje u Izraelu da se uspostavlja monarhija, a traje sve do pada pod asirsku i vavilonsku vlast. Nakon vremena persijske i helenističke prevlasti, nakon makabejske pobune u 2. veku pne. uspostavlja se vlast jevrejskih etnarha i sveštenika u Judeji, a nastavlja se vlašću Iroda Velikog i njegovih naslednika, koji vladaju raznim područjima današnjeg Izraela, Palestine, Jordana i Sirije, sve do pred kraj 1. veka, kada Rimljani konačno preuzimaju svu vlast, a potom (135. godine) i preimenuju provinciju Judeju u provinciju Sirija-Palestina.

## Razdoblje jevrejskih kraljeva (oko 1030.-587. pne.)

### Jedinstveno kraljevstvo (oko 1030.-931. pne.)

* Šaul, (oko 1030.-1010. pne.)
* David, (oko 1010.-970. pne.)
* Solomon, sin Davidov (oko 970.-931. pne.)

### Podeljeno kraljevstvo (oko 931.-587. pne.)

(Za razdoblje strane prevlasti na ovim prostorima do 2. veka pne. vidi: Vavilon, Aleksandar Veliki, Seleukidi, Ptolomeji.)

## Helenističko i rimsko razdoblje

### Makabejci i Hasmonejci

* Juda Makabej (166.-160. pne.), sin sveštenika Matatije koji je poveo pobunu protiv Antioha IV Epifana.
* Jonatan (160.-143. pne.), brat Judin, veliki sveštenik
* Šimun (143.-134. pne.), veliki sveštenik i etnarh
* Ivan Hirkan I (134.-104. pne.), veliki sveštenik i etnarh
* Aristobul I (104.-103. pne.), uzima naslov kralja
* Aleksandar Janej (103.-76. pne.), kralj
* Aleksandra (76.-67. pne.), kraljica (njen sin Hirkan II je veliki sveštenik)
* Hirkan II (67. pne.), nasleđuje majku kao kralj
* Aristobul II (67.-63. pne.), kralj i veliki sveštenik (istisnuo Hirkana sa prestola)
* Hirkan II (63.-40. pne.), ponovno veliki sveštenik, a onda i etnarh (47.-41. pne.)
* Irod I Veliki i njegov brat Fazael, Idumejci, sinovi Hirkanovog ministra Antipatera, tetrarsi (41.-40. pne.)
* Antigon (40.-37. pne.), kralj i veliki sveštenik, Irod u begu

### Irodovci

* Irod I Veliki, oženio Marijamnu I, unuku Hirkana II i Aristobula II, stvarni kralj Judeje (37.-4. pne.)
* Arhelaj, etnarh Judeje i Samarije (4. pne.-6.). Nakon toga Judeja postaje rimska prokuratorska provincija, a glavni grad se seli u Cezareju
* Irod Antipa, tetrarh Galileje i Pereje (4. pne.-39.)
* Irod Filip, tetrarh Gaulanitide, Bataneje, Trahonitide i Auranitide, i područja Paneje ili Itureje (4. pne.-34.). Nakon njegove smrti tetrarhija je pripojena provinciji Siriji.
* Agripa I, sin Aristobulov, kralj u Filipovoj tetrarhiji (37.-44.), i kralj Judeje i Samarije (41.-44.). Nakon njegove smrti, Judeja je ponovno prokuratorska provincija.
* Agripa II, sin Agripe I, kralj Halkide (48.-53.) i nadglednik jerusalimskog Hrama (49. )
* Agripa II, umjesto Halkide postaje kralj Filipove tetrarhije (53.-93.) i Varove eparhije u današnjem severnom Libanu, a od 55. godine Neron mu daje i deo Galileje i Pereje.

U previranjima koja su usledila za vreme Prvog jevrejskog ustanka, Hram je spaljen i srušen, a Judeja postaje carska provincija.

U Drugom jevrejskom ustanku (132.-135.) Jevreje će voditi Šimun Bar Kohba. Nakon poraza, Judeja je preimenovana u provinciju Siriju-Palestinu, a Jerusalim u Eliju Kapitolinu (lat. Aelia Capitolina).

Jevreji će svoju državu ponovno da uspostave tek nakon Drugog svetskog rata.

## Povezano
* Istorija regiona Palestine
* Istorija države Izrael